ኢትዮጵያ ውስጥ ለሚስተዋለው የሰላም እጦትና አለመረጋጋት ተጠያቂው የኢህአዴግ አመራር ነው ሲል የህወሓት ማዕከላዊ ኮሚቴ አስታውቋል። ማዕከላዊ ኮሚቴው መቀሌ ላይ ለአራት ቀናት ያካሄደውን ስብሰባ አስመልክቶ ትናንት ማምሻውን ባወጣው መግለጫ "የግንባሩ አመራር ከፓርቲው እምነትና ፕሮግራም ውጭ እየሄደ ነውም" ብሏል ። "ኢህአዴግ ውሁድ ፓርቲ ሊሆን ነው" ስለሚባለውም ኮሚቴው ሲናገር "የግንባሩ አባል ድርጅቶች በተለያየ አቅጣጫ እየተጓዙ ባሉበት ጊዜ የማይታሰብ ነው" ብሏል።
የፌደራል ጠቅላይ አቃቤ ሕግ ቀድሞ ኢንሳ በሚል ምህጻረ ቃል የሚጠራው የመረጃ ቴክኖሎጂ መስሪያ ቤት የቀድሞ ኃላፊ ሜጀር ጀነራል ተክለብርሃን ወልደ አረጋይን በቁጥጥር ስር ያላዋለው በምርመራ መዝገቡ ውስጥ ስለሌሉ እንደሆነ አስታወቀ። በተጨማሪም ከፍተኛ ምዝበራ በመፈፀምና የሰብዓዊ መብትን በመጣስ ጠርጥሮ ያሰራቸውን የመንግሥት ኃላፊዎች ስም ዝርዝር ይፋ አድርጓል። የፌደራል ጠቅላይ አቃቤ ሕግ ብርሃኑ ፀጋዬን ያነጋግረቸው ጽዮን ግርማ ተጨማሪ አላት።